ชื่อสถานที่: อร่อยเด็ด
ประเภท: ร้านอาหาร กาแฟ เบเกอรี่
ที่อยู่: 293 หมู่ 5 ต.หนองขาม
ตำบล: หนองขาม
อำเภอ: ศรีราชา
จังหวัด: ชลบุรี
รหัสไปรษณีย์: 20230
พิกัด: 13.12206, 100.97113


“อร่อยเด็ด”ต้นตำรับไก่อบสลัดผักรสเลิศ ที่ชาวศรีราชารู้จักกันมานานกว่า80 ปี
ด้วยประสบการณ์อันยาวนานบนเส้นทางแห่งความอร่อยจุดเริ่มต้นของ "ร้านอร่อยเด็ด" เริ่มต้นขึ้นเมื่อ 80 ปีที่แล้ว (พ.ศ.2475) ตั้งแต่สมัยที่อยู่ห้องแถวไม้ริมทะเลบนถนนเจิมจอมพล อ.ศรีราชาที่ใครผ่านมาศรีราชาต้องไม่พลาดที่จะแวะชิมซึ่งเมนูความอร่อยและประทับใจจนเป็นตำนานที่ต้องเล่าขานได้แก่ไก่อบ-สลัดผัก รสชาดเข้มข้นด้วยน้ำสลัด ที่ทำเองไม่เหมือนใคร ซี่โครงหมูอบราดถั่วลันเตาสตูลิ้นวัว หอยจ๊อปู ทอดมันปลากราย หมี่กรอบทรงเครื่องรวมทั้งเมนอื่น ๆ อีกมากมาย
ต่อมาในปี 2544 ได้ย้ายความอร่อยมาอยู่ที่ ตลาดหนองขาม ใกล้เครือสหพัฒน์ บนเนื้อที่กว่า 2 ไร่ ด้วยการดัดแปลงบ้านเรือนไทย ให้เป็นร้านอาหาร ในบรรยากาศสบายๆอิงธรรมชาติ ร่มรื่นด้วย สวนดอกไม้นานาชนิด สระน้ำพุ อีกทั้งมุมถ่ายรูปเก็บภาพความประทับใจ คลอเคลียเสียงเพลงเบาๆ

พื้นที่ร้านแบ่งออกเป็น 2 ส่วน คือ ริมสระน้ำมีพื้นที่รับประทานอาหาร ที่สามารถชมวิวของสวนสีเขียวได้เป็นอย่างดีและ ศาลาเรือนไทย พร้อมห้องปรับอากาศ เหมาะสำหรับงานจัดเลี้ยง งานสัมมนา หรืองานแต่งงานที่เน้นความอบอุ่นน่ารักรองรับผู้ร่วมงานได้ ตั้งแต่ 15 - 200 ท่าน สามารถจอดรถได้ภายในบริเวณร้าน

ที่นี่ให้บริการอาหารไทยแสนอร่อยหลากหลายเมนูทั้งอาหารไทย สูตรต้นตำรับที่สืบทอดจากรุ่นคุณยายอาหารทะเล ตลอดจนเมนูใหม่ที่ คิดค้นเพิ่มขึ้นมากมาย ซึ่งล้วนรังสรรค์ขึ้นด้วยความพิถีพิถันสด สะอาด สมชื่ออร่อยเด็ด!

สำรองที่นั่งได้ที่081 9822147 | Email: aroyded@hotmail.com
www.facebook.com/aroydeds | Instagram: @aroyded | Line ID: @aroyded